Diari Oficial de la Generalitat Valenciana


Sumari del DOGV 8285, del 02-05-2018 (2018/3819)

RESOLUCIÓ de 6 d'abril de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen, per a l'any 2018, ajudes destinades a la formació maritimopesquera.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8285

Data del DOGV
:   02-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3819


Data del document
:   06-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 6 d'abril de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen, per a l'any 2018, ajudes destinades a la formació maritimopesquera. [2018/3819]  
  
L'Ordre 10/2017, de 14 de març, de 2017, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8017, 07.04.2017), estableix les bases reguladores de les ajudes per a fomentar una pesca i una aqüicultura sostenible a la Comunitat Valenciana, dins de l'àmbit del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
Entre les distintes mesures d'ajudes regulades en l'esmentada ordre, es troba la promoció d'accions formatives en el sector pesquer, amb l'objectiu de desenvolupar la formació professional, noves competències professionals i la formació permanent, d'acord amb el que estableix l'article 29 del Reglament (UE) núm. 508/2014.  
La Comunitat Valenciana té atribuïdes competències en ordenació del sector pesquer i de l'aqüicultura, i és la Conselleria d'Agricultura, Medi Ambient, Canvi Climàtic i Desenvolupament Rural la competent per a la tramitació de les ajudes comunitàries en aquesta matèria.  
Considerant el que estableix l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el qual s'indiquen els aspectes que, almenys, han d'arreplegar-se en les convocatòries de subvenció.  
En virtut de les facultats que em confereix l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb allò que s'ha exposat en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i vista la proposta de la Direcció General d'Agricultura, Ramaderia i Pesca, en l'exercici de les funcions que tinc atribuïdes, resolc:  
  
Primer. Objecte i àmbit  
Convocar per a l'exercici 2018 les ajudes destinades a les organitzacions de pescadors que realitzen cursos de formació maritimopesquera en l'àmbit de la Comunitat Valenciana, regulades per l'Ordre 10/2017, dins de la mesura següent:  
  
Mesura Descripció  
1.6.1 (art. 29.1 del Reglament (UE) núm. 508/2014) Foment del capital humà, creació d'ocupació i del diàleg social. Formació  
  
  
Segon. Intensitat, cofinançament i import de les ajudes  
1. La intensitat màxima de les ajudes serà del 60 % sobre el cost aprovat, d'acord amb el que estableix l'article 95 i l'annex I del Reglament (UE) núm. 508/2014.  
2. Les ajudes regulades en la present convocatòria estaran cofinançades al 75 % pel Fons Europeu Marítim i de Pesca (FEMP), el 25 % restant correspon a la Generalitat Valenciana, d'acord amb el Pla financer de la Comunitat Valenciana en el Programa Operatiu del Fons Europeu Marítim i de Pesca d'Espanya, aprovat per Decisió de la Comissió de 13 de novembre de 2015.  
3. Les ajudes regulades en la present convocatòria, es concediran, en l'exercici 2018, a càrrec del programa pressupostari 714.10, Ordenació i millora de la producció pesquera, línia S7739, «Formació maritimopesquera», per un import màxim de 150.000,00 euros, d'acord amb la Llei 22/2017, de 29 de desembre, de pressupostos de la Generalitat per a l'exercici 2018 (DOGV 8202, 30.12.2017):  
  
Tercer. Termini de presentació i models de sol·licitud  
1. El termini de presentació de sol·licituds per a les ajudes regulades en la present convocatòria serà de vint dies naturals, a partir de l'endemà de la publicació de la present resolució en el Diari Oficial de la Generalitat Valenciana.  
2. Els formularis corresponents a aquesta convocatòria estaran disponibles en l'URL següent: http://www.gva.es/portal/page/portal/inicio/procedimientos'id\_proc=18582  
3. Les sol·licituds i la documentació que les acompanye, es presentaran preferentment en els registres dels òrgans administratius a què es dirigisquen, es podran presentar també en qualsevol registre dels previstos en la legislació reguladora del procediment administratiu comú.  
  
4. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que, no estant obligats a això, opten per aquesta via, presentaran les sol·licituds telemàticament a través de la seu electrònica de la Generalitat en l'URL següent http://www.gva.es/portal/page/portal/inicio/procedimientos'id\_proc=18111. Els documents que s'annexen al tràmit telemàtic hauran d'anar firmats electrònicament per les persones que, segons el tipus de document, pertoque.  
Si algun dels subjectes a què fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà l'interessat perquè l'esmene a través de la seua presentació electrònica.  
5. Les esmenes de documentació, així com les justificacions de la despesa hauran de realitzar-se a través de l'URL següent: http://www.gva.es/es/inicio/procedimientos'id\_proc=18141  
  
Quart. Procediment de concessió i resolució  
El procediment de concessió i resolució de les ajudes serà l'establit en el capítol II de l'Ordre 10/2017, de 14 de març, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes per a fomentar una pesca i una aqüicultura sostenible a la Comunitat Valenciana.  
  
Cinqué. Normativa d'aplicació  
Les ajudes esmentades es tramitaran d'acord amb les seues pròpies bases reguladores i, subsidiàriament, pel que disposa la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament i la normativa autonòmica establida en els articles 159.3 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en la Llei 39/2015, d'1 d'octubre, del procediment administratiu comú de les administracions públiques.  
  
Sisé. Requisits de notificació, comunicació o exempció  
D'acord amb el que estableix l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del TFUE no seran aplicables als pagaments efectuats pels estats membres en virtut i de conformitat amb el dit reglament dins de l'àmbit de l'article 42 del TFUE, i per tant no són aplicables als pagaments de les ajudes previstes en la present convocatòria, establida de conformitat amb l'article 29.1 del Reglament (UE) núm. 508/2014.  
  
  
Seté. Procediment de comunicació d'irregularitats i sospites de frau  
  
Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançats totalment o parcialment a càrrec de fons procedents de la Unió Europea en el marc de la present convocatòria, podrà posar aquests fets en coneixement del Servei Nacional de Coordinació Antifrau de la Intervenció General de l'Administració d'Estat, per mitjans electrònics a través del canal habilitat a aquest efecte pel servei esmentat en l'adreça web http://igaepre.central.sepg.minhac.age/sitios/igae/es-ES/Paginas/Denan.aspx, i en els termes establits en la Comunicació 1/2017, de 6 d'abril, del servei esmentat, que pot consultar-se en l'URL següent:  
  
http://www.gva.es/downloads/publicados/PR/4-COMUNICACION\_1\_2017\_INFORMACION\_FRAUDE\_IRREGULARIDAD.pdf  
  
Huité. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
Contra la present resolució, que posa fi a la via administrativa, pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes comptat des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa.  
  
València, 6 d'abril de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.